b'\n_START_ARTICLE_\nD\xc3\xbcsseldorfin taideakatemia\n_START_PARAGRAPH_\nD\xc3\xbcsseldorfin taideakatemia (Kunstakademie D\xc3\xbcsseldorf) on vuonna 1773 perustettu valtiollinen taideakatemia Nordrhein-Westfalenin p\xc3\xa4\xc3\xa4kaupungissa D\xc3\xbcsseldorfissa. Akatemia perustettiin opettamaan maalaustaidetta, kuvanveistoa ja rakennustaidetta. Akatemian piiriss\xc3\xa4 syntyi 1800-luvulla D\xc3\xbcsseldorfin koulukunta, joka vaikutti merkitt\xc3\xa4v\xc3\xa4sti my\xc3\xb6s pohjoismaisiin maisemamaalareihin, jotka k\xc3\xa4viv\xc3\xa4t siell\xc3\xa4 opiskelemassa._NEWLINE_Lambert Krahe perusti piirustuskoulun 1762. Vuonna 1773 Karl Theodor muutti sen vaaliruhtinaan maalaus-, kuvanveisto- ja rakennustaideakatemiaksi, mutta akatemia nousi merkitt\xc3\xa4v\xc3\xa4ksi vasta, kun D\xc3\xbcsseldorf liitettiin Preussiin (1815).'